จากร้านที่เคยอยู่ริมหาดและมีโต๊ะบางส่วนอยู่บนหาดทราย นั่งทานไปฟังเสียงคลื่นไปเพลินๆ ตอนนี้ย้ายมาอยู่ในซอยแล้ว เป็นซอยที่อยู่แถวร้านเดิมเลยที่ติดกับโรงแรมสปริงฟิลด์@Sea เห็นว่าย้ายมาที่ใหม่ได้เป็นปีแล้ว ร้านใหม่ก่อสร้างเป็นอาคารใหญ่โตกว้างขวาง มีที่จอดรถด้วยแต่ไม่เยอะ
 
พนักงานเยอะ บริการรวดเร็ว อาหารได้ไวเหมือนเคย แต่ที่เปลี่ยนไปคือรสชาติของอาหาร ความอร่อยมันลดลงจากที่เคยมาทานก่อนหน้านี้หลายหน กุ้งชุบแป้งทอดอมน้ำมันแถมแป้งหนามาก ทอดมันกุ้งมาชิ้นแบนๆ กรอบๆ ไม่ค่อยมีเนื้อกุ้ง  ที่อึ้งที่สุดคือแกงส้มปลากะพงทอดผักรวม ใส่บรอคโคลี่กับแครอทมาด้วยอ่ะ คืองงมาก ผักเยอะเต็มหม้อ แต่ปลาน้อยชิ้น อาหารปริมาณน้อยลงเช่นเดียวกับความอร่อย เป็นครั้งแรกที่มาทานแล้วรู้สึกไม่ปลื้มเลย 